rejauldu/bengali-wikipedia huggingface dataset:
উল্লেখযোগ্যতার অভাবে প্রশাসক নাহিদ সুলতান কর্তৃক অপসারিত। -Ibrahim Husain Meraj (আলাপ) ১৫:৪১, ৪ মার্চ ২০১৭ (ইউটিসি) গুলতেকিন আহমেদ   – (অপসারণের প্রস্তাবনা দেখুনলগ দেখুন) () উইকিপিডিয়াতে স্থান পাবার মত উল্লেখযোগ্য নন। দ্রুত অপসারণের অনুরোধ করছি। অর্ণব (আলাপ | অবদান) ০৩:২৭, ২ মার্চ ২০১৭ (ইউটিসি)  কায়সার আহমাদ (আলাপ) ০৮:৪৬, ২ মার্চ ২০১৭ (ইউটিসি)  অপসারণে । উল্লেখযোগ্য ব্যক্তি নন।--সাদি (আলাপ) ০৯:৫৭, ২ মার্চ ২০১৭ (ইউটিসি) উল্লেখযোগ্য ব্যক্তি না হওয়া দ্রুত অপসারণের প্রস্তাব দেয়া হল।--ইকবাল হোসেন (আলাপ) ১৭:০১, ৩ মার্চ ২০১৭ (ইউটিসি)
গুগল পিক্সেল ৬এ হলো মার্কিন প্রযুক্তি কোম্পানি গুগল এলএলসি কর্তৃক নির্মিত ও বাজারজাত একটি স্মার্টফোন। এটি পিক্সেল ৬ সিরিজের অংশ হিসেবে ১১ মে ২০২২ তারিখে Google I/O ডেভেলপার কনফারেন্সে ঘোষণা করা হয়। ফোনটি মূলত বাজেট-বান্ধব "এ-সিরিজ" লাইনের একটি ডিভাইস, যেখানে গুগলের নিজস্ব Tensor চিপসেট, উন্নত ক্যামেরা সফটওয়্যার এবং দীর্ঘমেয়াদি সফটওয়্যার আপডেটের সুবিধা অন্তর্ভুক্ত রয়েছে।   স্পেসিফিকেশন  বৈশিষ্ট্যতথ্যডিসপ্লে৬.১ ইঞ্চি OLED, রেজোলিউশন 2400×1080 পিক্সেল, 60Hz রিফ্রেশ রেট, HDR সমর্থিতপ্রসেসরGoogle Tensor (5nm)জিপিইউMali-G78 MP20র‍্যাম৬ জিবিস্টোরেজ১২৮ জিবিপিছনের ক্যামেরাডুয়াল ক্যামেরা: ১২.২ মেগাপিক্সেল ওয়াইড (ƒ/1.7), ১২ মেগাপিক্সেল আল্ট্রা-ওয়াইড (ƒ/2.2), 4K ভিডিও রেকর্ডিংসামনের ক্যামেরা৮ মেগাপিক্সেল (ƒ/2.0), 1080p ভিডিও রেকর্ডিংব্যাটারি৪৪১০ mAh, 18W ফাস্ট চার্জিংঅপারেটিং সিস্টেমপ্রথমে Android 12, পরবর্তীতে Android 14 পর্যন্ত আপডেট সমর্থনডিজাইন ও গঠনঅ্যালুমিনিয়াম ফ্রেম, প্লাস্টিক ব্যাক, Gorilla Glass 3 ফ্রন্টঅন্যান্য বৈশিষ্ট্যফিঙ্গারপ্রিন্ট সেন্সর (ডিসপ্লের নিচে), ৫জি সমর্থন, IP67 জল ও ধুলো প্রতিরোধ   তথ্যসূত্র
ডান|থাম্ব| ১৯৫৮ সালে একটি মডেলের সাথে উইলিয়াম। উইলিয়াম ডুবর্গ জেনসেন (১০ মে ১৯৩৫ – ২৪ মে ২০১৭) একজন নরওয়েজীয় ফ্যাশন এবং কস্টিউম ডিজাইনার ছিলেন।  উইলিয়াম প্রথমে একজন ফ্যাশন ডিজাইনার হিসেবে পরিচিত ছিলেন; তিনি ছিলেন নরওয়ের প্রথম "হাউট কউটুরিয়ার" যার ১৯৫৮ সালে নিজস্ব সংগ্রহ ছিল। পরে তিনি টেলিভিশন এবং চলচ্চিত্রে পোশাক ডিজাইনার হিসেবে কাজ করেন।   ফ্যাশন ডিজাইনে তার প্রচেষ্টার জন্য ২০০৬ সালে সেন্ট ওলাভের অর্ডারের প্রথম শ্রেণীর নাইট নিযুক্ত হন।   উইলিয়াম ৮২ বছর বয়সে মারা যান। Nekrolog: William Jensen  Death announcement, Aftenposten 31 May 2017 p. 29   তথ্যসূত্র   বিষয়শ্রেণী:২০১৭-এ মৃত্যু বিষয়শ্রেণী:১৯৩৫-এ জন্ম বিষয়শ্রেণী:নরওয়েজীয় বেশভূষাশৈলী নকশাবিদ
পবিত্র গঙ্গোপাধ্যায় () (২৬ সেপ্টেম্বর, ১৮৯৩ — ৭ এপ্রিল, ১৯৭৪) ছিলেন বিংশ শতকের ভারতীয় বাঙালি সাহিত্যিক, যিনি মূলত বাংলা ভাষায় অনুবাদ-সাহিত্যের সমৃদ্ধিতে উল্লেখযোগ্য অবদান রেখেছেন।সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬ পৃষ্ঠা ৩৮৪,   জন্ম ও প্রারম্ভিক জীবন পবিত্র গঙ্গোপাধ্যায়ের জন্ম ১৮৯৩ খ্রিস্টাব্দের ২৬ সেপ্টেম্বর (১৩০০ বঙ্গাব্দের ১১ভাদ্র শনিবার) ব্রিটিশ ভারতের অধুনা বাংলাদেশের ঢাকার বিক্রমপুরের এক দরিদ্র পরিবারে। পিতা ময়মনসিংহের এক স্কুলে শিক্ষকতা করতেন। বহুসদস্যের পরিবারে আর্থিক অস্বচ্ছলতার কারণে বাড়ি ছাড়েন এবং প্রথমদিকেআসামের জোড়হাটে এক মুহুরির কাজ করতে থাকেন। কিন্তু লেখালেখির কাজ ভালবাসতেন। হঠাৎ একবার জোড়হাট থেকে ঢাকায় চলে আসেন এবং বিক্রমপুরের ইতিহাস রচয়িতা ও বিক্রমপুর পত্রিকার সম্পাদক যোগেন্দ্রনাথ গুপ্তর স্নেহচ্ছায়ায় থেকে তার পত্রিকার সঙ্গে সংশ্লিষ্ট হলেন। ঢাকার বিদ্বৎ ও সাহিত্যিক সমাজে পরিচিত হন লেখালেখির মাধ্যমে। কলকাতার পত্র পত্রিকাতেও লিখতে আরম্ভ করেন।  লেখালেখির সূত্র ধরেই প্রমথ চৌধুরীর সঙ্গে পরিচয় ঘটে।  কর্মজীবন  ১৯১৮ খ্রিস্টাব্দে প্রথম কলকাতায় এসে  প্রমথ চৌধুরীরসবুজ পত্র অফিসে চাকরি নেন এবং প্রমথ চৌধুরীর বাসভবন কমলালয়ে আশ্রয় পান। সবুজ পত্রে কাজ করার সুবাদে  তাঁর বাংলা সাহিত্যের বিশিষ্ট লেখকদের সাথে পরিচয় ঘটে। দীর্ঘ ৪৫ বৎসর ধরে তিনি কলকাতার সকল প্রগতিমুখী আন্দোলন ও প্রতিষ্ঠানের সঙ্গে  সক্রিয়ভাবে যুক্ত ছিলেন। কল্লোল পত্রিকার সঙ্গে তিনি ছিলেন ঘনিষ্ঠ। তাকে কল্লোল যুগের অন্যতম অগ্রদূত হিসাবে গণ্য করা হয়। কলকাতার বহু সাহিত্য প্রতিষ্ঠান, পত্রিকার দপ্তর, সাহিত্য মজলিশে তার প্রাণের যোগ ছিল। এমনকি জামশেদপুরের চলন্তিকা সাহিত্য পরিষদের সঙ্গে তার ঘনিষ্ঠতা ছিল। সারাজীবন তিনি নিজে যেমন  লিখেছেন, তেমনই নবীন লেখকদের উৎসাহ জুগিয়েছেন তার চেয়ে প্রচুর। কাজী নজরুল ইসলামের সঙ্গে তাঁর বন্ধুত্ব গড়ে উঠেছিল। বহরমপুর জেলে বন্দি অবস্থায় কবি নজরুলের ‘দোলনচাঁপা’ কাব্যগ্রন্থের জন্য লেখা ১৯ টি কবিতার মধ্যে  বেশ কয়েকটি কবিতা পবিত্র গঙ্গোপাধ্যায় ওয়ার্ডারদের সাহায্যে বাইরে আনেন। দোলনচাঁপার প্রুফ দেখা এমনকি ভূমিকা লেখার (দুটি কথা শিরোনামে) কাজ করেন তিনি। বাঙালি পাঠকদের সঙ্গেমেটারলিংক, ভিক্টর হুগো, ন্যুট হ্যামসন  মাক্সিম গোর্কি প্রমুখ বিদেশি সাহিত্যিকদের পরিচয়  তিনিই করিয়ে দিয়েছিলেন তাদের সাহিত্য কর্মের সার্থক অনুবাদের মাধ্যমে। উল্লেখযোগ্য গ্রন্থগুলি হলো-   অনূদিত গ্রন্থ-  মেটারলিংক এর নীলপাখি (১৯২৪)  ন্যুট হ্যামসনের বুভুক্ষা (১৯২৮)  ভিক্টর হুগোর লে মিজারেবল (১৯৩৫)  মাক্সিম গোর্কির একদিন যারা মানুষ ছিল (১৯৩৬)  আমির খসরুর চাহার দরবেশ   মৌলিক রচনা-   চলমান জীবন - দুই খণ্ড (১৯৫৩-৫৪) মৃত্যু  পবিত্র গঙ্গোপাধ্যায় ১৯৭৪ খ্রিস্টাব্দের ৭ এপ্রিল কলকাতায় প্রয়াত হন।  তথ্যসূত্র   বিষয়শ্রেণী:১৮৯৩-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:ঢাকা জেলার ব্যক্তি বিষয়শ্রেণী:বাঙালি সাহিত্যিক বিষয়শ্রেণী:বাঙালি অনুবাদক বিষয়শ্রেণী:ভারতীয় অনুবাদক বিষয়শ্রেণী:২০শ শতাব্দীর ভারতীয় অনুবাদক বিষয়শ্রেণী:বাঙালি লেখক
জোবান উদ্দিন আহমেদ বাংলাদেশের নীলফামারী জেলার রাজনীতিবিদ ও নীলফামারী-৩ আসনের সাবেক সংসদ সদস্য।   প্রাথমিক জীবন  জোবান উদ্দিন আহমেদ নীলফামারী জেলায় জন্মগ্রহণ করেন।   রাজনৈতিক জীবন  জোবান উদ্দিন আহমেদ ১৯৮৬ সালে অনুষ্ঠিত তৃতীয় জাতীয় সংসদ নির্বাচনে বাংলাদেশ জামায়াতে ইসলামীর প্রার্থী হিসেবে নীলফামারী-২ আসন থেকে সংসদ সদস্য নির্বাচিত হয়েছিলেন। ১৯৮৭ সালে দলীয় সিদ্ধান্তে তিনি সংসদ সদস্য পদ থেকে পদত্যাগ করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:নীলফামারী জেলার রাজনীতিবিদ বিষয়শ্রেণী:বাংলাদেশ জামায়াতে ইসলামীর রাজনীতিবিদ বিষয়শ্রেণী:তৃতীয় জাতীয় সংসদ সদস্য
right|thumb|300px|উচ্চ জার্মান (সবুজ ও নীল) নিম্ন জার্মান (হলুদ) অপেক্ষা ভিন্ন। উত্তরে নিম্ন জার্মান ও উচ্চ জার্মানের সীমানির্দেশক কালো রেখাটি বেনরাট রেখা; নিচের কালো রেখাটি ষ্পায়ার রেখা, যা উচ্চ জার্মানের দুই উপবিভাগ ঊর্ধ্ব জার্মান (সবুজ) ও মধ্য জার্মানের (নীল) সীমারেখা নির্দেশ করছে জার্মান ভাষার ভাষাবিজ্ঞানে বেনরাট রেখা () বলতে মাকেন-মাখেন সমশব্দরেখাটিকে (maken-machen isogloss) বোঝানো হয়। এই রেখার উত্তরে "তৈরি করা" ক্রিয়াটিকে "maken" (মাকেন্‌) উচ্চারণ করা হয় এবং রেখার দক্ষিণে এটিকে "machen" (মাখেন্‌) উচ্চারণ করা হয়। বেনরাট রেখাটি ডুসেলডর্ফের বেনরাট এলাকা থেকে শুরু হয়ে আখেন শহর হয়ে পূর্ব জার্মানিতে ওডার নদীর তীরের ফ্রাংকফুর্ট শহর, বার্লিন ও ডেসাউ পর্যন্ত চলে গেছে।  ৩য় থেকে ৯ম শতকে যে উচ্চ জার্মান ব্যঞ্জনধ্বনি সরণ সংঘটিত হয়েছিল, তাতে নিম্ন জার্মান উপভাষাগুলির তেমন কোন পরিবর্তন হয়নি। এই সরণে কেবল পশ্চিম জার্মানীয় ভাষাগুলির দক্ষিণাঞ্চলীয় উপভাষাগুলি প্রভাবিত হয়েছিল। উচ্চ জার্মান ব্যঞ্জনধ্বনি সরণের প্রভাব দক্ষিণ দিকে বেশি শক্তিশালী এবং উত্তর দিকে অপেক্ষাকৃত দুর্বল পরিলক্ষিত হয়। বেনরাট রেখাটি উচ্চ জার্মান ব্যঞ্জনধ্বনি সরণের একেবারে উত্তর প্রান্তসীমার কাছাকাছি একটি রেখাকে নির্দেশ করছে। বেনরাট রেখারও সামান্য উত্তরে আরেকটি সমশব্দরেখা আছে, যার নাম উর্ডিঙেন রেখা, যেটি ইক্‌-ইশ্ সমশব্দরেখাটির নাম।   বহিঃসংযোগ   জার্মান ভাষার বিভিন্ন উপভাষা  বেনরাট রেখার মানচিত্র  বিষয়শ্রেণী:জার্মান ভাষা বিষয়শ্রেণী:জার্মানির ভূগোল বিষয়শ্রেণী:সমশব্দরেখা
সমকামী অধিকার কর্মসমিতি () বৃহত্তর লন্ডন কাউন্সিলের একটি কর্মকমিটি ছিল, যা ১৯৮১ থেকে ১৯৮৬ সালের মধ্যে সক্রিয় সভা করেছিল। ১৯৮৬ সালে কাউন্সিলের সাথে এটিও বিলুপ্ত হয়ে যায়।  লন্ডনে সমকামী বিষয়গুলি তদন্ত করার জন্য ১৯৭৬ সালে এই কমিটি গঠিত হয়েছিল।  এটি বিশেষ করে কর্মসংস্থান অধিকার এবং পুলিশের মনোভাব মোকাবেলার নীতি নিয়ে উদ্বিগ্ন ছিল এবং লন্ডনের সকল সমকামী গোষ্ঠীগুলির সাথে যোগাযোগ করেছিল, এবং তাদের কাউন্সিল থেকে অনুদানের জন্য আবেদন করতে সহায়তা করেছিল। তারা লন্ডন লেসবিয়ান এবং গে সেন্টারের পরিকল্পনা করেছিল, যা ১৯৯১ সালে বন্ধ হয়ে যায়।  এটির শেষ কাজ ছিল "চেঞ্জিং দ্য ওয়ার্ল্ড: সমকামী এবং লেসবিয়ান অধিকারের জন্য লন্ডন সনদ" প্রকাশের মাধ্যমে। লন্ডনবাসী এলজিবিটিকিউ সম্প্রদায়ের জীবন মান উন্নত করার জন্য সনদে ১৪২টি সুনির্দিষ্ট সুপারিশ ছিল।  এতির কার্যক্রমের একটি গুরুত্বপূর্ণ বিষয় ছিল ১৯৮২ সালে গে লন্ডন পুলিশ মনিটরিং গ্রুপ গঠন।   তথ্যসূত্র    বহিঃসংযোগ    ব্রিটিশ লাইব্রেরি অফ পলিটিক্যাল অ্যান্ড ইকোনমিক সায়েন্সে গে রাইটস ওয়ার্কিং পার্টি   বিষয়শ্রেণী:১৯৮১-এ প্রতিষ্ঠিত সরকারি সংস্থা
এটি ভারত এবং ভারতীয় সম্প্রদায়ের বিতর্কিত বিজ্ঞাপনের একটি তালিকা।   ২০১৫  এপ্রিল মাসে, কল্যাণ জুয়েলার্স ভারতীয় অভিনেত্রী ঐশ্বরিয়া রাই বচ্চন সমন্বিত একটি পোস্টার বিজ্ঞাপন বন্ধ করে। বিজ্ঞাপনটিকে কালো মানুষদের বিরুদ্ধে বর্ণবাদী বলা হয়েছিল।   ২০১৭    সেপ্টেম্বরে, নবরাত্রির সময়, অভিনেত্রী সানি লিওন সমন্বিত একটি কনডম বিজ্ঞাপন গুজরাতে ক্ষোভের সৃষ্টি করেছিল।  সেপ্টেম্বরে, ভারতীয় দেবতা গণেশকে ভেড়ার বাচ্চার সাথে চিত্রিত করা একটি অস্ট্রেলিয়ান বিজ্ঞাপন দেশে বড় বিতর্কের সৃষ্টি করেছিল।  নভেম্বরে, খাদ্য বিতরণ পরিষেবা Zomato বিভিন্ন শহর থেকে দুটি প্রভাবশালী হিন্দি অশ্লীলতা সমন্বিত বেশ কয়েকটি ব্যানার সরিয়ে দেয়।   ২০২০  অক্টোবরে, তণিষ্ক তার সোশ্যাল মিডিয়া অ্যাকাউন্ট থেকে একটি ৪৩-সেকেন্ডের বিজ্ঞাপন সরিয়ে দেয়। বিজ্ঞাপনটি "লাভ-জিহাদ" প্রচারের অভিযোগ ছিল।   তথ্যসূত্র   বিষয়শ্রেণী:ভারতে গণমাধ্যম সম্পর্কিত বিতর্ক
হলধর পটল (১৯৩৩ - ৭ জুন, ২০০১) একজন বিশিষ্ট বাঙালি সাংবাদিক ও লেখক।  কর্মজীবন ভারতের পশ্চিমবঙ্গের হুগলী জেলায় শুকপুকুর গ্রামের একটি কৃষকপরিবারে তিনি জন্মগ্রহণ করেন। পরবর্তী জীবনে হলধর পটল নামে খ্যাত হলেও তার আসল নাম ছিল উমাশংকর হালদার। স্কুলের চাকরি দিয়ে কর্মজীবন শুরু। তারপরে রেলের চাকরিতে যোগ দেন। সেখান থেকে সাংবাদিকতায় আসেন। বসুমতী, যুগান্তর,  সত্যযুগ, আনন্দবাজার ও বর্তমান পত্রিকায় কাজ করেছেন। ভারতীয় বার্তাজীবী সংঘের সম্পাদক হয়েছিলেন তিনি। বাংলার গ্রামজীবন ও কৃষিকে সংবাদপত্রের পাতায় নিয়ে আসার কৃতিত্ব ছিল তার। ধারাবাহিক অন্তর্তদন্তমূলক রিপোর্ট লিখে ভূমি কেলেঙ্কারি নিয়ে চাঞ্চল্যকর তথ্য ফাঁস করে বিখ্যাত হয়ে যান তিনি।  রাজনীতি রেলে ট্রেড ইউনিয়ন সংগঠন করেছেন। ভারতের জাতীয় কংগ্রেস দলে যোগ দিয়ে হুগলী লোকসভা কেন্দ্রে প্রতিদ্বন্দিতা করে পরাজিত হন তিনি।  তথ্যসূত্র  বিষয়শ্রেণী:১৯৩৩-এ জন্ম বিষয়শ্রেণী:২০০১-এ মৃত্যু বিষয়শ্রেণী:ভারতীয় সাংবাদিক বিষয়শ্রেণী:বাঙালি সাংবাদিক
রাজিবপুর ইউনিয়ন ময়মনসিংহ বিভাগের ময়মনসিংহ জেলার ঈশ্বরগঞ্জ উপজেলার একটি ইউনিয়ন। ময়মনসিংহ জেলা হইতে ৪২ কিলোমিটার দক্ষিণে ঈশ্বরগঞ্জ উপজেলার অধীনস্থ রাজিবপুর ইউনিয়ন পরিষদ কার্যালয় অবস্থিত।   অবস্থান  রাজিবপুর ইউনিয়নের পূর্বে মগটুলা, ইউনিয়ন দক্ষিণে নান্দাইল উপজেলা, পশ্চিমে ত্রিশাল উপজেলা    এবং উত্তরে উচাখিলা ও বড়হিত ইউনিয়ন অবস্থিত।  জনপরিসংখ্যান জাতীয় পরিসংখ্যান ব্যুরোর আদমশুমারি প্রতিবেদন অনুযায়ী ২০০১ সালে ইউনিয়নটিতে পুরুষ ও নারীর সংখ্যা ছিল যথাক্রমে ১৬,৯৩৩ এবং ১২,৬১৭ জন।  যোগাযোগ ব্যবস্থা  এই ইউনিয়নে অটোরিক্সা, সিএনজি, রিক্সা, ভেন, মটর সাইকেল ইত্যাদি চলাচল করে। ঈশ্বরগঞ্জ অথবা মাইজবাগ বাস স্টেশন থেকে অটো রিক্সা এই ইউনিয়নে চলাচল করে।  চেয়ারম্যান  আপ্তাব উদ্দিন (১৯৭৩-১৯৭৭ মেয়াদে) আবু তাহের (১৯৭৭-১৯৮৪ মেয়াদে) আব্দুল হাকিম (১৯৮৪-১৯৮৮ মেয়াদে) আ: আলী ফকির (১৯৮৮-১৯৯২ মেয়াদে) আব্দুল আউয়াল (১৯৯২-১৯৯৮ মেয়াদে) আ: আলী ফকির(১৯৯৮-২০০৩ মেয়াদে) আব্দুর রাজ্জাক (২০০৩-২০১১ মেয়াদে) আশরাফুল ইসলাম (২০১১-২০১৮ মেয়াদে) একেএম মুদাব্বিরুল ইসলাম (২০১৮-২০২২ মেয়াদে) আ: আলী ফকির (২০২২-বর্তমান)  তথ্যসূত্র   বিষয়শ্রেণী:ঈশ্বরগঞ্জ উপজেলার ইউনিয়ন বিষয়শ্রেণী:ময়মনসিংহ বিভাগের ইউনিয়ন
হিজবুল্লাহ (উচ্চারণ: ;  , আক্ষরিক অর্থে "আল্লাহর দল" অথবা "স্রষ্টার দল") হলো লেবানন ভিত্তিক ইসলামপন্থী একটি রাজনৈতিক দল ও সশস্ত্র সংগঠন।হিজবুল্লাহ’র শক্তিতে উদ্বিগ্ন জাতিসংঘ: নাসরুল্লাহ ,বার্তা২৪ ডটনেট। ঢাকা থেকে প্রকাশের তারিখ: ১৫ জানুয়ারি ২০১২ খ্রিস্টাব্দ।সিরিয়া থেকে আধুনিক অস্ত্র গ্রহণে প্রস্তুত হিজবুল্লাহ: নসরুল্লাহ , দৈনিক ইত্তেফাক। ঢাকা থেকে প্রকাশের তারিখ: ১১ মে ২০১৩ খ্রিস্টাব্দ। দলটির জিহাদ কাউন্সিল নামক সামরিক শাখা এবং লয়ালটি টু দ্য রেসিস্ট্যান্স ব্লক নামক রাজনৈতিক শাখা রয়েছে। এটি ইরান ও সিরিয়া থেকে আর্থিক ও রাজনৈতিক সমর্থন গ্রহণ করে এবং তার সামরিকপক্ষকে আরব এবং মুসলিম বিশ্বের অনেক অংশ জুড়ে একটি প্রতিরোধের আন্দোলন হিসেবে গণ্য করা হয়। মার্কিন সরকার, নেদারল্যান্ডস,Norman, Lawrence and Gordon Fairclough. "Pressure Mounts for EU to Put Hezbollah on Terror List." Wall Street Journal. 7 September 2012. 3 November 2012.Hilary Leila Krieger and Benjamin Weinthal. "US official urges EU to name Hezbollah 'terrorists.' Jerusalem Post. 26 October 2012. 3 November 2012."Dutch FM urges EU to place Hezbollah on terror group list." JTA. 6 September 2012. 3 November 2012.Muriel Asseraf, "Prospects for Adding Hezbollah to the EU Terrorist List" , September 2007 বাহরাইন,ফ্রান্স,http://www.algemeiner.com/2013/04/04/jewish-leaders-applaud-hezbollah-terror-designation-by-france গ্রেট ব্রিটেন, অস্ট্রেলিয়া, কানাডা, ইসরায়েলের কাছে হিজবুল্লাহ পুরো বা আংশিকভাবে একটি সন্ত্রাসী সংগঠন।  লেবাননের গৃহযুদ্ধের সময় দেশটির দক্ষিণাঞ্চল নিজেদের দখলে নেয় হিজবুল্লাহ। ১৯৯২ সাল থেকেই দেশটির জাতীয় নির্বাচনে অংশ নিয়ে আসছে সংগঠনটি। লেবাননের প্রথম সারির রাজনৈতিক দল হিসেবেও এদের বিবেচনা করা হয়।   তথ্যসূত্র    আরও পড়ুন  বই                  নিবন্ধ     বহিঃসংযোগ    অফিসিয়াল সাইট   Islamic Resistance in Lebanon  Promise For the Resistance Movement Support  Hizbullah – the Party of God – List of links to official websites and documents   হিজবুল্লাহ সম্পর্কে জাতিসংঘের সিদ্ধান্ত   UN Press Release SC/8181 UN, September 2, 2004  Lebanon: Close Security Council vote backs free elections, urges foreign troop pullout UN, September 2, 2004   অন্যান্য সংযোগ   Hezbollah : Financing Terror through Criminal Enterprise, Testimony of Matthew Levitt, Hearing of the Committee on Homeland Security and Governmental Affairs, United States Senate  Hizbullah's two republics  by Mohammed Ben Jelloun, Al-Ahram, February 15–21, 2007  Inside Hezbollah, short documentary and extensive information from Frontline/World on PBS.  * বিষয়শ্রেণী:১৯৮২-তে প্রতিষ্ঠিত রাজনৈতিক দল বিষয়শ্রেণী:লেবাননে রাজনৈতিক দল বিষয়শ্রেণী:মার্চ ৮ জোট বিষয়শ্রেণী:প্রতিরোধ আন্দোলন বিষয়শ্রেণী:মার্কিন যুক্তরাষ্ট্র সরকারের সন্ত্রাসী হিসেবে মনোনীত সংগঠন বিষয়শ্রেণী:যুক্তরাজ্য হোম অফিসের মনোনীত সন্ত্রাসী গ্রুপ বিষয়শ্রেণী:কানাডা সরকারের মনোনীত সন্ত্রাসী সংগঠন বিষয়শ্রেণী:Anti-Zionism বিষয়শ্রেণী:শিয়া সংগঠন বিষয়শ্রেণী:লেবাননীয় জাতীয়তাবাদ বিষয়শ্রেণী:জিহাদি সংগঠন বিষয়শ্রেণী:এশিয়া ভিত্তিক সন্ত্রাসী হিসাবে চিহ্নিত সংগঠন বিষয়শ্রেণী:অস্ট্রেলিয়া কর্তৃক সন্ত্রাসী হিসেবে চিহ্নিত সংগঠন বিষয়শ্রেণী:কানাডা কর্তৃক সন্ত্রাসী হিসেবে চিহ্নিত সংগঠন বিষয়শ্রেণী:জাপান কর্তৃক সন্ত্রাসী হিসেবে চিহ্নিত সংগঠন
মেনেত ছিলেন একজন প্রাচীন মিশরীয় রাজার কন্যা যিনি দ্বাদশ রাজবংশে বসবাস করতেন সম্ভবত রাজা তৃতীয় সেনুসরেত এবং তৃতীয় আমেনেমহাত এর অধীনে। মেনেতের উপাধি ছিল রাজার কন্যা এবং যিনি সাদা মুকুটের সাথে একত্রিত (খেনেমেতনেফেরহেদজেত)। তিনি শুধুমাত্র তার লিপিখাচিত পাথরের শবাধার থেকে পরিচিত এবং তাকে দাহশুরে তৃতীয় সেনুসরেত এর পিরামিডের পাশে রাজপরিবারের অন্যান্য সদস্যদের সাথে সমাধিতে সমাধিস্থ করা হয়েছিল।Dieter Arnold: The Pyramid Complex of Senwosret III at Dahshur, Architectural Studies, New York 2002 , 72, pl. 119 সমাধির অবস্থান থেকে মনে হয় তিনি ছিলেন পরবর্তী রাজার কন্যা।   তথ্যসূত্র   বিষয়শ্রেণী:খ্রিস্টপূর্ব ১৯শ শতাব্দীর নারী বিষয়শ্রেণী:মিশরের দ্বাদশ রাজবংশের রাজকুমারী
মহুয়া / মহুল (বৈজ্ঞানিক নাম: Madhuca longifolia অথবা "Madhuka indica")- এটি মধ্যম থেকে বৃহৎ আকারের একটি বৃক্ষ। পাতা ডিম্বাকার। বৃন্ত ছোট। ফুলগুলো রসাল এবং স্বাদ অম্লমধুর। ফুলের নির্যাসে মাদকতা আছে। এর ধূসর রঙের ছাল প্রায় আধা ইঞ্চি পুরু। বসন্তের শেষে সুপারির মতো আকারের ফল হয়। জুন থেকে জুলাই মাসের মধ্য এর পরিপক্ব হয়।মন মাতানো মহুয়া ,আশীষ-উর-রহমান, দৈনিক প্রথম আলো। ঢাকা থেকে প্রকাশের তারিখ: ০৩-০৪-২০১৩ খ্রিস্টাব্দ। স্থানভেদে একে মহুলা, মধুকা, মোহা, মোভা, মহুভা , মাদকম ইত্যাদি নামে আখ্যায়িত করা হয়ে থাকে৤   উৎপত্তি  মহুয়া মধ্যভারতের আদি বাসিন্দা। বাংলাদেশসহ ভারতীয় উপমহাদেশের সর্বত্র দেখতে পাওয়া যায়। শুষ্ক অঞ্চলের গাছ হলেও আর্দ্র কোমল আবহাওয়াতেও বেশ ভালো জন্মায়। শীতে সব পাতা ঝরে যায়।দ্বিজেন শর্মা লেখক; বাংলা একাডেমী ; ফুলগুলি যেন কথা; মে, ১৯৮৮; পৃষ্ঠা-৩৪,    বিবরণ অনেক বড় আকারের গাছ। ৩০ থেকে ৪০ ফুট পর্যন্ত লম্বা হয়। ১০ বছর বয়স থেকেই ফুল দিতে শুরু করে মহুয়া গাছ। thumb|right|মহুয়া ফুল  ব্যবহার  থাম্ব|মহুয়া মহুয়ার বীজ থেকে তেল পাওয়া যায়। এর কাঠ অনেক শক্ত। নির্যাস আদিবাসী, বিশেষত সাঁওতালদের প্রিয় পানীয়।   ঔষধি গুণ  ভেষজ গুণে মহুয়া অত্যন্ত সমৃদ্ধ। মহুয়ার পাতা, বাকল, ফুলের নির্যাস ও তেলের বীজ নানা রোগের চিকিত্সায় বহুকাল থেকে ব্যবহূত হয়ে আসছে। মৌসুমি সর্দি কাশি, অগ্নিমান্দ্য, আন্ত্রিক রোগ, অর্শ, বাত-ব্যথা, মাথার ব্যথা—এসবের নিরাময়। তা ছাড়া পুরোনো ক্ষত ও কীট দংশনেও বিষ-ব্যথানাশক। সাঁওতালেরা মশার যন্ত্রণা, কীটপতঙ্গের দংশনের ক্ষেত্রে মহুয়া বীজের তেল ব্যবহার করে থাকে। এছাড়া কৃমির চিকিৎসায় মহুয়া বীজের তেল ব্যবহার করা হয়।   চিত্রমালা    তথ্যসূত্র      বহিঃসংযোগ     Alternative edible oil from mahua seeds , The Hindu  Mowrah Butter, OilsByNature.com  Famine Foods - https://web.archive.org/web/20071109190812/http://www.hort.purdue.edu/newcrop/FamineFoods/ff_families/SAPOTACEAE.html  Use of Mahua Oil (Madhuca indica) as a Diesel Fuel Extender: http://www.ieindia.org/publish/ag/0604/june04ag3.pdf  WWF India Mahua  বিষয়শ্রেণী:বৃক্ষ বিষয়শ্রেণী:ফুল বিষয়শ্রেণী:ভারতের উদ্ভিদ বিষয়শ্রেণী:নেপালের উদ্ভিদ বিষয়শ্রেণী:বাংলাদেশের ফুল বিষয়শ্রেণী:ভারতীয় উপমহাদেশের উদ্ভিদকুল বিষয়শ্রেণী:কাঠ-বহির্ভূত বনজ দ্রব্য
থাম্ব|316x316পিক্সেল|ইউটিসি +৭ টাইম জোন কম্বোডিয়ায় ইউটিসি+৭ অনুসরণ করে।  স্থানীয় মান সময় হল নমপেন সময় যা মূলত ইউটিসি + ৭: ১৯। কম্বোডিয়ায় ১৯২০ সালের পূর্ব পর্যন্ত এই স্থানীয় সময় ব্যবহৃত হয়েছিল। ১৯২০ সালের পর এটি ইন্দোচিনা সময়, ইউটিসি + ০৭: ০০ এ পরিবর্তিত করে। কম্বোডিয়া দিবালোকের সময় সাশ্রয় করে না বলে এই সময় সারা বছর ব্যবহার করা হয়।   আরম দেখুন   বুদ্ধাব্দ   তথ্যসূত্র   বিষয়শ্রেণী:দেশ অনুযায়ী সময় বিষয়শ্রেণী:কম্বোডিয়া বিষয়শ্রেণী:কম্বোডিয়ার সমাজ বিষয়শ্রেণী:দক্ষিণ-পূর্ব এশিয়ার সময়
মহম্মদ হামিদ আনসারি (জন্ম: ১ এপ্রিল, ১৯৩৪ -) ভারতের প্রাক্তন উপরাষ্ট্রপতি তিনি ছিলেন। বিশিষ্ট শিক্ষক ও কূটনৈতিক মহম্মদ হামিদ আনসারি জাতীয় সংখ্যালঘু কমিশনের প্রাক্তন চেয়ারম্যান এবং আলিগড় মুসলিম বিশ্ববিদ্যালয়ের প্রাক্তন উপাচার্যের দায়িত্বও পালন করেন।  তথ্যসূত্র   বহিঃসংযোগ   Iran Today: Twenty - five Years after the Islamic Revolution (Rupa, New Delhi,2005) ()  Ansari:Shares Left leanings and is also close to Congress bosses  Hamid Ansari: versatile scholar, statesman   বিষয়শ্রেণী:১৯৩৪-এ জন্ম বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় মুসলিম বিষয়শ্রেণী:ভারতীয় জনকৃত্যক আধিকারিক বিষয়শ্রেণী:ভারতীয় কূটনীতিবিদ বিষয়শ্রেণী:জীবিত ব্যক্তি বিষয়শ্রেণী:পদ্মশ্রী প্রাপক বিষয়শ্রেণী:গাজীপুুর, উত্তরপ্রদেশের ব্যক্তি বিষয়শ্রেণী:পশ্চিমবঙ্গের ব্যক্তি বিষয়শ্রেণী:ভারতের উপরাষ্ট্রপতি বিষয়শ্রেণী:কলকাতার ব্যক্তি বিষয়শ্রেণী:১৯৩৭-এ জন্ম বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:ভারতীয় বেসামরিক কর্মচারী বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:কলকাতার রাজনীতিবিদ বিষয়শ্রেণী:কলকাতার পণ্ডিত বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ  ml:മുഹമ്മദ് ഹമീദ് അന്‍സാരി
থাম্ব|কক্সবাজারের একটি ঘোড়ার সঙ্গে একটি ছেলে বাংলাদেশের স্থানীয় ঘোড়া বাংলাদেশের রাজশাহী ‌ঘোড়াগুলির একটি বংশধর, যা দক্ষিণ পূর্ব এশিয়ার পেনি গোষ্ঠীর সাথে সংযুক্ত। এই ছোট প্রাণীকে পরিবহন এবং কৃষি কাজের সাথে জড়িত সব ধরনের দৈনন্দিন বেঁচে থাকা কর্মের জন্য ব্যবহার করা হয়।   ইতিহাস  ডিএডি-আইএস ডাটাবেসের মতে, ঘোড়া প্রজনন বাংলাদেশে একটি প্রাচীন ঐতিহ্য, এবং মৌখিক ঐতিহ্য নির্দেশ করে যে স্থানীয় ঘোড়াগুলি আরবীয় ঘোড়া এবং পারসিক ঘোড়া দ্বারা প্রভাবিত হয়েছে, যাইহোক, এই ঘোড়াগুলি আরবি এবং ফার্সী ঘোড়াগুলির তুলনায় তথাকথিত "দক্ষিণ-পূর্ব এশিয়ার টাট্টু" প্রকারের কাছাকাছি।   বিবরণ  আয়তন 1.20 মিটার থেকে 1.30 মিটার পর্যন্ত। বাংলাদেশী একটি সরল প্রফাইল মাথা, একটি সংকীর্ণ বুকে, এবং একটি উল্লম্ব ঢালা, একটি পুচ্ছ বাঁধ সঙ্গে বাঁধান সঙ্গে ক্ষুদ্র, পাতলা প্রাণী।   ব্যবহারসমূহ  এই ঘোড়া প্রয়োজন, প্যাকেজ, hitched, মাউন্ট করা, অথবা খামার কাজ করা উপর নির্ভর করে দৈনিক বিভিন্ন কাজের জন্য ব্যবহৃত হয়। তরুণ রাইডার্সের সাথে ঘোড়া দৌড়ের একটি ঐতিহ্য আছে, কয়েক ডজন পর্যন্ত, যারা এই ফ্রেমের প্রতিদ্বন্দ্বিতা করে প্রায়ই মেন এবং শরীরের এই পেইন্টের সাথে সজ্জিত হয়।   তথ্যসূত্র    বহিঃসংযোগ     বিষয়শ্রেণী:বাংলাদেশের প্রাণিকুল
কাস্তেরমান একটি ফরাসি-বেলজীয় কমিকস প্রকাশনা সংস্থা। তারা কমিক বই এবং শিশুসাহিত্য প্রকাশ করে থাকে। সংস্থাটি বেলজিয়ামের  তুর্নে শহরে অবস্থিত।  ১৭৮০ সালে সংস্থাটি তৈরি করেন তুর্নে শহরের একজন সম্পাদক ও বইবিক্রেতা দোনা-জোজ়েফ কাস্তেরমান।Bocquet, José-Louis, and Fromental, Jean-Luc. The Adventures of Hergé (Drawn and Quarterly, 2011). এটি প্রথমে একটি মুদ্রণ ও প্রকাশনা সংস্থা ছিল। ১৯৩৪ সালে কাস্তেরমান ল্য পেঁতি ভ্যঁতিয়েম পত্রিকার সংখ্যাগুলি থেকে সংকলন করে দুঃসাহসী টিন‌টিন কমিকসের অ্যালবাম প্রকাশ করে। প্রথম বইটি ছিল সিরিজের চতুর্থ কমিকস ফারাওয়ের চুরুট। ১৯৪২ সাল থেকে কাস্তেরমান পূর্বের কমিকসগুলোর পুনর্সম্পাদিত রঙিন সংস্করণ বের করেছে।  কাস্তেরমান তাদের মাঙ্গা (জাপানি কমিক বই) ধারাবাহিক প্রকাশ করছে 'সাক্কা' বাণিজ্যিক নামের অধীনে।   তথ্যসূত্র   বহিঃসংযোগs    বিষয়শ্রেণী:টিনটিন বিষয়শ্রেণী:Book publishing companies of Belgium বিষয়শ্রেণী:Comic book publishing companies of Belgium বিষয়শ্রেণী:Belgian brands বিষয়শ্রেণী:১৭৮০-এ প্রতিষ্ঠিত কোম্পানি বিষয়শ্রেণী:Publishing companies established in the 1780s
থাম্ব|২০০৯ সালে টরন্টো আন্তর্জাতিক চলচ্চিত্র উৎসবে বিল মারি বিল মারি () নামে পরিচিত উইলিয়াম জেমস মারি (; জন্ম: ২১ সেপ্টেম্বর ১৯৫০) হলেন একজন মার্কিন অভিনেতা, কৌতুকাভিনেতা ও লেখক। তিনি স্যাটারডে নাইট লাইভ-এ কাজ করে প্রথম পরিচিতি অর্জন করেন এবং তার প্রথম এমি পুরস্কার অর্জন করেন এবং পরবর্তীকালে তিনি কয়েকটি হাস্যরসাত্মক চলচ্চিত্র - মিটবলস্‌ (১৯৭৯), ক্যাডিশ্যাক (১৯৮০), স্ট্রাইপস্‌ (১৯৮১), টুটসি (১৯৮২), স্ক্রুগড (১৯৮৮), ঘোস্টবাস্টার্স টু (১৯৮৯), হোয়াট অ্যাবাউট বব? (১৯৯১), ও গ্রাউন্ডহগ ডে (১৯৯৩)-এ অভিনয় করেন। তিনি ১৯৯০ সালে যৌথভাবে কুইক চেঞ্জ চলচ্চিত্র পরিচালনা করেন। তিনি ঘোস্টবাস্টার্স (১৯৮৪) চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে এবং রাশমোর (১৯৯৮) চলচ্চিত্রে অভিনয় করে সেরা পার্শ্ব অভিনেতা বিভাগে  গোল্ডেন গ্লোব পুরস্কারের মনোনয়ন লাভ করেন।  মারি ২০০৩ সালে লস্ট ইন ট্রান্সলেশন চলচ্চিত্রে অভিনয় করে সমাদৃত হন এবং সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার ও শ্রেষ্ঠ প্রধান চরিত্রে অভিনেতা বিভাগে বাফটা পুরস্কার অর্জন করেন এবং শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। তাকে পরবর্তীকালে পরিচালক ওয়েস অ্যান্ডারসনের সাথে একাধিক চলচ্চিত্রে কাজ করতে দেখা যায়। তিনি হাইড পার্ক অন হাডসন (২০১২) ও সেন্ট ভিনসেন্ট (২০১৪) চলচ্চিত্রে অভিনয়ের জন্য সেরা সঙ্গীতধর্মী বা হাস্যরসাত্মক অভিনেতা বিভাগে আরও দুটি গোল্ডেন গ্লোব পুরস্কারের মনোনয়ন এবং এইচবিওর মিনিধারাবাহিক অলিভ কিটারিজ (২০১৪)-এ অভিনয় করে সেরা টিভি পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন এবং তার দ্বিতীয় এমি পুরস্কার অর্জন করেন।  প্রারম্ভিক জীবন মারি ১৯৫০ সালের ২১শে সেপ্টেম্বর ইলিনয় অঙ্গরাজ্যের ইভানস্টনে এক আইরিশ-মার্কিন পরিবারে জন্মগ্রহণ করেন। তার মাতা লুসিল (প্রদত্ত নাম: কলিন্স) ছিলেন একজন কেরানী, এবং পিতা দ্বিতীয় এডওয়ার্ড জোসেফ মারি ছিলেন লুম্বার বিক্রয়কর্মী। তার যখন ১৭ বছর বয়স তখন তার পিতা ৪৬ বছর বয়সে বহুমূত্র রোগে মারা যান। তিনি ইলিনয়ের শিকাগোর উপশহর উইলমেটে বেড়ে ওঠেন।  মারির আট ভাইবোন এবং তারা সকলেই রোমান ক্যাথলিক ধর্মাবলম্বী হিসেবে বেড়ে ওঠেন। তার তিন ভাই জন, জোয়েল ও ব্রায়ান ডয়েল-মারিও অভিনয়শিল্পী। তার এক বোন, ন্যান্সি, মিশিগানের আদ্রিয়ান ডমিনিকান নান।  তথ্যসূত্র  বহিঃসংযোগ             বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:২০শ শতাব্দীর মার্কিন কৌতুকাভিনেতা বিষয়শ্রেণী:২১শ শতাব্দীর মার্কিন কৌতুকাভিনেতা বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:ইলিনয়ের অভিনেতা বিষয়শ্রেণী:মার্কিন আত্মজীবনীকার বিষয়শ্রেণী:মার্কিন কণ্ঠাভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন পুরুষ চিত্রনাট্যকার বিষয়শ্রেণী:মার্কিন স্কেচ কৌতুকাভিনেতা বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী বিষয়শ্রেণী:শ্রেষ্ঠ অভিনেতা বিভাগে বাফটা পুরস্কার বিজয়ী বিষয়শ্রেণী:প্রাইমটাইম এমি পুরস্কার বিজয়ী বিষয়শ্রেণী:স্যাটেলাইট পুরস্কার বিজয়ী বিষয়শ্রেণী:২০শ শতাব্দীর মার্কিন কৌতুকাভিনয়শিল্পী বিষয়শ্রেণী:২১শ শতাব্দীর মার্কিন কৌতুকাভিনয়শিল্পী বিষয়শ্রেণী:মার্কিন কৌতুকাভিনেতা বিষয়শ্রেণী:মার্কিন ভিডিও গেম অভিনেতা বিষয়শ্রেণী:অডিওবই পাঠক বিষয়শ্রেণী:শিকাগোর অভিনেতা বিষয়শ্রেণী:সীমিত ধারাবাহিক বা টিভি চলচ্চিত্রে সেরা পার্শ্ব অভিনেতা বিভাগে প্রাইমটাইম এমি পুরস্কার বিজয়ী
ডান|ফ্রেম|ওয়েস্টমোরল্যান্ড নিউজ পত্রিকার প্রচ্ছদ ওয়েস্টমোরল্যান্ড নিউজ একটি সাপ্তাহিক পত্রিকা, যা ভার্জিনিয়ার ওয়েস্টমোরল্যান্ড কাউন্টিতে প্রকাশিত হয়। "নর্দার্ন নেকের বৃহত্তম জনগোষ্ঠীর সেবা করার" উদ্দেশ্য নিয়ে ১৯৪৯ সালে প্রতিষ্ঠিত, পত্রিকাটি মূলত বোলিং গ্রিনের টাইডওয়াটার সাপ্তাহিক দ্বারা প্রকাশিত হয়েছিল। Westmoreland News (masthead), September 15, 1977 এর অফিস ভার্জিনিয়ার মন্ট্রোসে, ১৫৮৮৫বি কিং'স হাইওয়েতে।  টেনেসির নরিসটাউন লেকওয়ে পাবলিশার্স দ্বারা ২০০৭ সালের আগস্টে নর্দার্ন নেক নিউজপেপার গ্রুপ থেকে পত্রিকাটি অধিগ্রহণ করা হয়েছিল, যারা টেনেসি, মিসৌরি এবং ভার্জিনিয়ার ২০০৮ সাল নাগাদ ২৪টি সংবাদপত্রের মালিক ছিল।     তথ্যসূত্র    বহিঃসংযোগ   দাপ্তরিক ওয়েবসাইট  বিষয়শ্রেণী:১৯৪৯-এ প্রতিষ্ঠিত সংবাদপত্র বিষয়শ্রেণী:ভার্জিনিয়ার সংবাদপত্র